Държавен вестник, бр. 2, 2022 г., стр. 122

СТР.  122	
Д Ъ Р Ж А В Е Н  В Е С Т Н И К 	
БРОЙ  2
УКАЗАНИЯ КъМ 
СПРАВКА ЗА ПОТРЕБлЕНИЕТО НА ГОРИВА И ЕНЕРГИЯ 
Справката се попълва от всички предприятия, които потребяват горива/енергия.
•  Търговските предприятия не отчитат горивата/енергията, с които търгуват!
•  Предприятията, които произвеждат горива/енергия и същевременно потребяват част от тях, посочват само потребените количества 
като постъпления, разход общо и в т. ч. за основната и други дейности (количество и стойност). 
•  Цялото количeство горива, заредени в резервоарите на транспортните средства, се отчитат във 2, 3 и 4 колони, преизчислени в 
тонове (за автомобилен бензин, дизелово гориво, пропан-бутанови смеси, авиационен бензин и авиационен керосин) и в МВтч 
(за природния газ - метан), а съответната им стойност се записва в кол. 5. 
•  Наличните горива в резервоарите на транспортните средства НЕ се отчитат в колони 1 и 6!
•  Природен газ (метан) – коефициенти за превръщане в МВтч според начина на доставка/зареждане:
    - по мрежа – фактурира се в МВтч
    - компресиран в бутилки (CNG) – фактурира се в хил.м3, като за превръщането в МВтч количеството се умножава по 10,529 кДж/м3 
      (ср. представителна калоричност за 2021 година)
    - зареден на метанстанция/бензиностанция за транспорт – фактурира се в кг, като количеството в тонове се умножава по 15,12.
Колона а: съдържа наименованието на продуктовите позиции, дефинирани според Номенклатурата на енергийните продукти 
ПРОДЕНЕРДЖИ, публикувана на страницата на НСИ – www.nsi.bg, Статистически данни/ Околна среда и енергетика/ Енергетика/ 
Класификации.
Колона б: Код на реда
Колона в: Код – съдържа кода на продуктовата позиция по ПРОДЕНЕРДЖИ.
Колона г: Мярка – записана е натуралната мярка, в която трябва да бъде отчетено съответното гориво или енергия. За енергийни 
продукти, фактурирани в различни мерни единици, са посочени коефициенти за преизчисление на количествата в определената мярка. 
Колони 1 и 6: Наличност на 1 януари (31 декември) – посочват се данни за количествата горива, собственост на предприятието, 
независимо в чии складове се намират, с изключение на запасите за извънредни ситуации. За природния газ (метан) се попълват само 
запаси, съхранявани в националното газохранилище. Наличността на 01.01 трябва да е равна на наличността на 31.12 от предходната 
година.
Колона 2: Постъпления - общо – посочват се фактически постъпилите през годината количества горива/енергия с цел потребление, 
независимо дали са платени (вкл. и от собствено производство). Тук се включват и количествата електрическа енергия за собствени 
нужди на електроцентралите. Не се включват горивата/ енергията, закупени с цел продажба.
- На ред 39 “Топлоенергия” - всички фирми, с изключение на обществените централи (тяхната основна дейност е да произвеждат и продават 
електроенергия и/или топлоенергия), посочват данни само за купената топлоенергия и топлоенергията обхваната от химически процеси 
(за която няма разход на горива), както и от термопомпи, от слънчеви колектори и геотермална енергия. На този ред обществените 
централи отчитат топлоенергията за собствени нужди. Собствени нужди е топлинната енергия, изразходвана от спомагателното 
оборудване на инсталациите и загубите при топлообмен между инсталациите и разпределителната мрежа. Собствените нужди са 
равни на разликата между брутната и нетната топлоенергия. Нетната топлоенергия е разликата между подадения към и върнатия от 
разпределителната мрежа топлинен поток. На този ред заводските централи не трябва да посочват данни.
- На ред 40 “в т.ч.: получена при химически процеси, от термопомпи, от слънчеви колектори, геотермална енергия” се посочват 
данни само за топлоенергията, за получаването на която няма изгаряне на горива: обхванатата от химически процеси, както и от 
термопомпи, от слънчеви колектори и геотермална енергия.
Колона 3: Потребление - посочват се количествата за целия фактически разход на горива/енергия, потребени в основната и допълнителна 
дейност на предприятието, както и закупени горива за нуждите на предприятието, но непотребени, а продадени на други предприятия. 
Търговските фирми не отчитат закупените горива/енергия с цел продажба.
Колона 4: За основната и други дейности на предприятието - количество: - посочват се само количествата на горива/енергия, 
потребени в основната и допълнителна дейност на предприятието.
- На ред 37  Електроенергия  “в т. ч. електроенергия, получена от съоръжения, използващи ВЕИ за собствено потребление” се 
посочват данни за количествата в МВтч, които не са получени (закупени) от мрежата, а са от децентрализирани фотоволтаични панели, 
вятърни турбини или акумулаторни батерии, свързани/несвързани с мрежата.
Колона 5: За основната и други дейности на предприятието - хил. лв. (без ДДС): - посочва се стойността на горивата/енергията, 
потребени в основната и допълнителна дейност на предприятието (отчетени  в кол. 4).
Данните се попълват в цели положителни числа. В колона 5 данните са в хил. лв, а в останалите колони данните са в 
съответната мярка на горивото/енергията, записана в колона “г”.
За преминаване от един в друг вид мерна единица се използва следната зависимост:
1 ГДж = 34 кг у.г. = 0.239 Гкал = 278 кВтч = 0.0239 т н.е
Аритметичен контрол на данните: 
За всеки ред:
Колона 1 + колона 2 - колона 3 = колона 6
Колона 3 ≥ колона 4 
За колона 2:
  -  ред 39 ≥ ред 40
За колона 4:
  - ред 9 ≥ ред 10 + ред 11
  - ред 20 ≥ ред 21
  - ред 25 ≥ ред 26
  - ред 35 ≥ ред 36 + ред 37